AMA ปิดเทรดวันแรกพุ่งกระฉูดเกิน 55%
AMA ปิดเทรดวันแรกพุ่งกระฉูดเกิน 55% โดยราคาปิดตลาดอยู่ที่ 15.50 บาท บวก 5.51 บาท หรือ 55.16% สูงสุดที่ 16.30 บาท ต่ำสุดที่ 15.00 บาท จากราคาขาย IPO ที่ 9.99 บาท มูลค่าซื้อขายที่ 2.96 พันล้านบาท
22 ธ.ค. 2559

ผู้สื่อข่าวรายงานว่า ราคาหุ้นบริษัท อาม่า มารีน จำกัด (มหาชน) หรือ AMA ปิดตลาดวันนี้อยู่ที่ 15.50 บาท บวก 5.51 บาท หรือ 55.16% สูงสุดที่ 16.30 บาท ต่ำสุดที่ 15.00 บาท จากราคาขาย IPO ที่ 9.99 บาท มูลค่าซื้อขายที่ 2.96 พันล้านบาท ขณะที่ดัชนีตลาดหุ้นไทยโดยรวมลบ 0.29%
 
อนึ่ง AMA ดำเนินธุรกิจให้บริการขนส่งสินค้าเหลวทางเรือและทางรถ โดยเป็นผู้นำในธุรกิจเรือขนส่งน้ำมันปาล์มในภูมิภาคเอเชียตะวันออกเฉียงใต้ โดยเป็นอันดับ 2 ในการให้บริการในเอเชียตะวันออกเฉียงใต้ และอันดับ 1 ในประเทศไทย และยังอยู่ในธุรกิจที่ Niche Market มีคู่แข่งน้อย มีความชำนาญในการเดินเรือ ส่งผลให้ AMA เป็นผู้นำในธุรกิจ รวมทั้ง ให้บริการกับลูกค้าที่ผู้ผลิตและจัดจำหน่ายน้ำมันปาล์มที่ใหญ่สุดในโลก